Diari Oficial de la Generalitat Valenciana


Sumari del DOGV 9540, del 23-02-2023 (2023/1772)

RESOLUCIÓ de 17 de febrer de 2023, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments esportius de règim especial, convocats per la Resolució de 22 de juny de 2022, per al curs 2021-2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1772


Data del document
:   17-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * distinció honorífica

RESOLUCIÓ de 17 de febrer de 2023, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments esportius de règim especial, convocats per la Resolució de 22 de juny de 2022, per al curs 2021-2022.  
 [2023/1772]  
L'Ordre 2/2015, de 21 de gener, de la consellera d'Educació, Cultura i Esport, crea i regula els premis extraordinaris dels ensenyaments esportius de règim especial, per a la Comunitat Valenciana.  
Així mateix, per la Resolució de 22 de juny de 2022, de la Conselleria d'Educació, Cultura i Esport, es convoquen, per a la Comunitat Valenciana, els premis extraordinaris dels ensenyaments esportius de règim especial corresponents al curs 2021-2022.  
La dita ordre estableix en el seu article 7, punt 3, que la comissió de selecció elevarà la proposta d'adjudicació dels Premis Extraordinaris d'ensenyaments esportius de grau mitjà i superior i l'acta de qualificacions finals de tot l'alumnat presentat, perquè la direcció general competent en matèria d'ensenyaments de règim especial resolga.  
  
Vista la proposta formulada per la comissió de selecció dels premis, de data 1 de febrer de 2023, una vegada realitzades les actuacions previstes en les bases de la convocatòria i en virtut de les facultats que em concedeix, resolc:  
  
Primer  
Adjudicar el Premi Extraordinari d'Ensenyaments Esportius de Règim Especial corresponent a l'alumnat que ha finalitzat els seus estudis de grau mitjà en el curs 2021-2022 i que s'indica en l'annex I d'aquesta resolució.  
  
Segon  
Adjudicar el Premi Extraordinari d'Ensenyaments Esportius de Règim Especial corresponent a l'alumnat que ha finalitzat els seus estudis de grau superior en el curs 2021-2022 i que s'indica en l'annex I d'aquesta resolució.  
  
Tercer  
L'alumnat premiat rebrà un diploma acreditatiu i li serà anotada aquesta distinció en el seu expedient acadèmic per la secretaria del centre on haja finalitzat els estudis corresponents.  
  
Quart  
El lliurament de diplomes a l'alumnat es podrà realitzar en un acte públic, la data i el lloc del qual es comunicarà oportunament a les persones interessades.  
  
Quint  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Sisé  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 17 de febrer de 2023.- El director general de Formació Professional i Ensenyaments de Règim Especial: Manuel Gomicia Giménez.  
ANNEX I  
Premis Extraordinaris d'Ensenyaments Esportius   
de Règim Especial 2021-2022  
  
GRAU MITJÀ   
  
Modalitat esportiva Nom i cognoms Centre  
Atletisme Joan Villarroya Sanchis IES M.ª Enríquez  
Atletisme Aina Fornés Català IES M.ª Enríquez  
Atletisme María Baeza García IES M.ª Enríquez  
Atletisme Miquel Castillo Cuesta IES M.ª Enríquez  
Atletisme Jaime Manrique Velázquez IES M.ª Enríquez  
Futbol  
 Joshua Gandía Micó CIPFP Complejo Educativo de Cheste  
  
  
  
GRAU SUPERIOR  
  
Modalitat esportiva Nom i cognoms Centre  
Atletisme Silvia Suñer Chillida IES M.ª Enríquez  
Atletisme Aida Planes Camarena IES M.ª Enríquez  
Futbol Manuel Francisco Piqueras Pizá CIPFP Complejo Educativo de Cheste